Prinsesse Charlotte Amalie

Prinsesse Charlotte Amalie av Danmark-Norge (1706–1782) var datter av kong Frederik IV og dronning Louise.

 Biografi 
Frederik IV hadde ikke mottatt særlig meget undervisning som barn, og sørget derfor for at hans egne barn fikk gode lærere, såkalte exercitiemestre. Charlotte Amalie hadde i alt fire av disse, deriblant 
gitarmester Johan Friedrich Fibiger, Nathanael Diesel og Johann Hermann Schrader.http://buhl-mortensen.dk/fibiger.html Prinsesse Charlotte Amalies nodesamling, buhl-mortensen.dk  

Hun levde et aktivt hoffliv. I motsetning til hennes pietistisk anlagte bror Christian VI hadde hun et godt forhold til stemoren Anna Sophie, som hun ofte bodde sammen med og motsatte seg den dårlige behandling denne til tider fikk.https://runeberg.org/dbl/3/0443.html Charlotte Amalie, Dansk biografisk Lexikon I en dagbok fra 1721-23 skriver Anna Sophie om reiser, hvor Charlotte Amalie var med. Disse gikk blant annet til Hamburg, hvor de overvar opera, samt til Anna Sophies familiegods Clausholm.http://buhl-mortensen.dk/fibiger.html Prinsesse Charlotte Amalies nodesamling, buhl-mortensen.dk  

I Christian VIs tid bodde hun om sommeren som oftest på Charlottenlund slott (tidligere Gyldenlund etter Ulrik Frederik Gyldenløve), som hun fikk ombygget i 1733. Om vinteren oppholdt hun seg som regel på Christiansborg. 8. april 1771 fikk hun dog ordre om forlate hoffet (som hun hadde felles hoffholdning med), og hun tilbrakte resten av sitt liv sammen med enkedronning Juliane Marie, som også tilbrakte vinteren ved hoffet. 

 De sorte parykkers hoff 
Charlotte Amalie foretrakk sorte parykker til seg selv og sin stab, hvilket gjorde henne kjent som de sorte parykkers hoff. Etter at Christian VII fikk en av sine pasjer til å kle seg ut som en villmann, for å skremme den aldrende prinsesse, viste hun seg aldri mere ved hoffet.Langen, Ulrik: Den afmægtige – en biografi om Christian 7., Jyllands-Postens Forlag, 2008  

Hun tok seg av og sørget for oppdragelsen til forfatterinnen Charlotte Baden, som var en niese av hennes førstedame Anna Sophie von den Osten.http://www.kvinfo.dk/side/597/bio/1/origin/170/ Charlotte Baden, kvinfo.dk

Ved et testamente av 1. juli 1773 gjorde hun Christian VII til universalarving med visse betingelser om oppdragelseshjelp til fattige pikebarn av alle stender m.m. Som svigerinnen dronning Sophie Magdalene, skjenket også hun sine juveler i form av briljanter og rosensten til Rosenborg, så at de alltid skulle forbli ved kronen.  

Hun døde ugift i København den 28. oktober 1782, og ble begravet i Roskilde domkirke. Hun var dekorert med Sophie Magdalenes orden de l'Union Parfaite. På Det Kongelige Bibliotek finnes, foruten hennes etterlatte bibliotek,Ilsøe, Harald: Det kongelige Bibliotek i støbesken, Det Kongeliew Bibliotek, 1999 en samling med musikk for den femdobbeltstrengede barokkgitar, skrevet i fransk tabulatur, som har tilhørt prinsessen.http://buhl-mortensen.dk/fibiger.html Prinsesse Charlotte Amalies nodesamling, buhl-mortensen.dk

 Referanser  

Kategori:Danske prinsesser
Kategori:Norske prinsesser
Kategori:Huset Oldenburg
Kategori:Mottakere av Troskapsordenen
Kategori:Danske boksamlere